CELEX: C2004/094/28
Language: el
Date: 2004-04-17 00:00:00
Title: Διάταξη του Δικαστηρίου (δεύτερο τμήμα) της 5ης Φεβρουαρίου 2004 στην υπόθεση C-357/02 (αίτηση του Supremo Tribunal Administrativo για την έκδοση προδικαστικής αποφάσεως): Fazenda Pública κατά SONAE Distribuição SGPS SA

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/14
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 5ης Φεβρουαρίου 2004
   στην υπόθεση C-357/02 (αίτηση του Supremo Tribunal Administrativo για την έκδοση προδικαστικής αποφάσεως): Fazenda Pública κατά SONAE Distribuição SGPS SA (1)
   
   (Άρθρο 104, παράγραφος 3, του Κανονισμού Διαδικασίας - Οδηγία 69/335/ΕΟΚ - Έμμεσοι φόροι επί συγκεντρώσεων κεφαλαίων - Φόρος επί της μεταβιβάσεως μετοχών εκτός χρηματιστηρίου)
   (2004/C 94/28)
   Γλώσσα διαδικασίας: η πορτογαλική
   Στην υπόθεση C-357/02, με αντικείμενο αίτηση του Supremo Tribunal Administrativo (Πορτογαλία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Fazenda Pública και SONAE Distribuição SGPS SA, η έκδοση προδικαστικής αποφάσεως ως προς την ερμηνεία των άρθρων 11 και 12 της οδηγίας 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων (EE L 249, σ. 25), όπως τροποποιήθηκε από την οδηγία 85/303/ΕΟΚ του Συμβουλίου, της 10ης Ιουνίου 1985 (ΕΕ L 156, σ. 23), το Δικαστήριο (δεύτερο τμήμα), συγκείμενο από τους Β. Σκουρή, ασκούντα καθήκοντα προέδρου του δευτέρου τμήματος, R. Schintgen (εισηγητή) και την N. Colneric, δικαστές, γενικός εισαγγελέας: A. Tizzano, γραμματέας: R. Grass, εξέδωσε στις 5 Φεβρουαρίου 2004 διάταξη με το ακόλουθο διατακτικό:
   Τα άρθρα 11 και 12 της οδηγίας 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων, όπως τροποποιήθηκε με την οδηγία 85/303/ΕΟΚ του Συμβουλίου, της 10ης Ιουνίου 1985, πρέπει να ερμηνευθούν υπό την έννοια ότι δεν απαγορεύουν την είσπραξη φόρου επί της μεταβιβάσεως μετοχών εκτός χρηματιστηρίου, των οποίων ποσό αυξάνεται άμεσα και χωρίς όρια αναλόγως του ποσού της μεταβιβάσεως.
   
      (1)  ΕΕ C 289 της 23.11.2002